《谒孝陵有作用子美昭陵韵》
明代·倪岳

烽烟从荡涤，华夏惬依归。海岳趋戎马，星辰上衮衣。

舜文千载治，汤武一时威。运抚乾坤永，明扬日月辉。

山陵今窅漠，寝殿故霏微。蝼蚁空瞻拜，神龙仰奋飞。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。